ᱪᱤᱛᱨᱚᱫᱩᱨᱜᱟ ᱦᱚᱱᱚᱛ

ᱪᱤᱛᱨᱚᱫᱩᱨᱜᱟ ᱦᱚᱱᱚᱛ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱮᱫ ᱦᱚᱱᱚᱛ ᱠᱟᱱᱟ ᱾ ᱪᱤᱛᱨᱚᱫᱩᱨᱜᱟ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱪᱤᱛᱨᱚᱫᱩᱨᱜᱟ ᱧᱩᱛᱩᱢ ᱫᱚ ᱧᱟᱢ ᱟᱠᱟᱱᱟ ᱪᱤᱛᱨᱚᱠᱟᱞᱫᱩᱨᱜᱟ ᱠᱷᱚᱱ, ᱡᱟᱸᱦᱟ ᱫᱚ ᱢᱤᱫᱴᱟᱹᱝ ᱪᱟᱛᱚᱢ ᱨᱮᱱᱟᱜ ᱨᱩᱯ ᱨᱮᱱᱟᱜ ᱩᱥᱩᱞ ᱵᱩᱨᱩ ᱠᱟᱱᱟ ᱾ ᱪᱤᱛᱨᱚᱫᱩᱨᱜᱟ ᱦᱚᱱᱚᱛ ᱫᱚ ᱨᱟᱢᱟᱭᱚᱱ ᱟᱨ ᱢᱚᱦᱟᱵᱷᱟᱨᱚᱛ ᱚᱠᱛᱚ ᱨᱮᱱᱟᱜ ᱥᱮᱨᱣᱟ ᱢᱮᱱᱟᱜᱼᱟ ᱾ ᱯᱩᱨᱟᱹ ᱦᱚᱱᱚᱛ ᱵᱮᱫᱟᱵᱚᱛᱤ ᱱᱟᱹᱭ ᱨᱮᱱᱟᱜ ᱜᱷᱟᱴᱤ ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ-ᱯᱟᱪᱮ ᱥᱮᱫ ᱛᱮ ᱛᱩᱸᱜᱽᱵᱷᱚᱫᱽᱨᱟ ᱱᱟᱹᱭ ᱞᱤᱸᱜᱤᱱ ᱠᱟᱱᱟ ᱾ ᱵᱨᱤᱴᱤᱥ ᱠᱚᱣᱟᱜ ᱚᱠᱛᱚ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱪᱤᱛᱟᱞᱰᱨᱳᱜᱽ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱫᱚ ᱠᱟᱹᱢᱤ ᱞᱮᱠᱟᱛᱮ ᱠᱚᱨᱱᱟᱴᱚᱠ ᱥᱟᱥᱚᱱ ᱥᱟᱱᱟᱢ ᱩᱯᱨᱩᱢᱟᱱᱟᱜ ᱨᱟᱡᱽᱵᱚᱝᱥᱚ ᱫᱟᱨᱟᱭ ᱛᱮ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮ ᱡᱳᱭᱱᱚ ᱠᱚᱣᱟᱜ ᱫᱷᱚᱨᱚᱢ ᱛᱟᱞᱢᱟ ᱦᱮᱜᱽᱜᱨᱮᱣ ᱨᱮᱱᱟᱜ ᱡᱳᱭᱱᱚ ᱵᱟᱥᱫᱤ ᱞᱮᱠᱟ ᱢᱤᱫᱴᱟᱹᱝ ᱱᱟᱜᱟᱢᱤᱭᱟᱹ ᱴᱷᱟᱶ ᱾

ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱱᱟᱜᱟᱢ ᱛᱮ ᱯᱮᱨᱮᱡ ᱟᱠᱟᱱᱟ, ᱥᱟᱦᱟᱸᱥ, ᱟᱞᱟᱭ ᱟᱨ ᱟᱹᱨᱤᱪᱟᱹᱞᱤ ᱛᱮ ᱯᱮᱨᱮᱡ ᱟᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱤᱛᱨᱚᱫᱩᱨᱜᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱖᱕᱙,᱔᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱤᱱᱤ-ᱵᱤᱥᱟᱣᱩ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱤᱰᱟᱦᱳ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱒᱙᱗ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ (᱖᱔᱐ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱙᱗ ᱦᱚᱲ ᱛᱟᱦᱮᱸᱠᱟᱱᱟ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱑᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱙.᱓᱙% ᱛᱟᱦᱮᱸ ᱠᱟᱱᱟ ᱾ ᱪᱤᱛᱨᱚᱫᱩᱨᱜᱟ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱖᱙ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱓.᱘᱒% ᱢᱮᱱᱟᱜᱼᱟ ᱾ ᱑᱙.᱘᱖% ᱦᱚᱲ ᱮᱞ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱓.᱔᱕% ᱟᱨ ᱟᱹᱫᱤᱵᱟᱹᱥᱤ ᱑᱘.᱒᱓% ᱢᱮᱱᱟᱜᱼᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱓.᱓᱓% ᱦᱚᱲ ᱫᱚ ᱠᱚᱱᱱᱚᱲ, ᱗.᱓᱓% ᱫᱚ ᱩᱨᱫᱩ, ᱕.᱓᱙% ᱫᱚ ᱛᱮᱞᱩᱜᱩ ᱟᱨ ᱒.᱒᱙% ᱫᱚ ᱞᱟᱢᱵᱟᱰᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱪᱤᱛᱨᱚᱫᱩᱨᱜᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱠᱚ ᱢᱩᱸᱫᱽ ᱨᱮ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱥᱮᱪᱮᱫ

ᱦᱚᱲ

 ᱢᱚᱫᱚᱠᱟᱨᱤ ᱱᱟᱭᱟᱠ – ᱪᱤᱛᱨᱚᱫᱩᱨᱜᱟ ᱨᱤᱱ ᱨᱟᱡᱟ

ᱟᱨᱦᱚᱸ ᱧᱮᱞ ᱢᱮ
 ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Chitradurga district website
 Chitradurga City Municipal Council
 all about Chitradurga in kannada


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ